درخواست بلده کار

6 مرحله ساده

1. ثبت نام

سایت انترنیتی **vic.gov.au/workingforvictoria** ره توخ کید.

‘**I’m looking for work**’ ره انتخاب کید.

ده بلی ‘**Apply for work**’ کلیک کید.

ای شیمو ره ده بازار کارکدو بلدی کار برای وکتوریا که توسط Sidekicker اداره موشه، موبره.

2. حساب خوره جور کید

مشخصات خوره همرای شماره **تیلفون** و **ایمیل** خو نوشته کید.

‘**Start registration**’ ره انتخاب کید.

3. ده باره اجازه کار خو قد مو بوگید

شمو باید ده **استرالیا اجازه کار** دشته باشید که مستحق شونید.

اگر شمو ویزه درید، چیک کید که اگه **ساعت های اجازه کار شیم محدود** نباشد.

شمو مو ره گفته میتنید که ده یک هفته چند ساعت کار کده میتنید، و چند دیر موشه که بلدی کارمیگردین.

بلدی فرصت های کاری چی رقم ثبت نام کنی

4. تحصیلات کسبی و تاریخچه کاری

ده اینجی بلدی شیم فرصت دده موشه که مهارت ها و تجربه کاری خو ره ده صاحب کاراحتمالی خو نشان بیدید.

هرقدر معلومات زیاد که دده میتنید، بیدید تاکه تمام کار های که بلدی شیم مناسب باشه ده گیر شیم بایه.

**سویه درسی** خو ره انتخاب کید. شاید شمو ره بوگیه که معلومات زیاد تر ده باره تحصیلات خو بیدید.

کارای که ازی پیش کدید، به شمول نوع و صنعت کارره نوشته کید. بلدی میثال ‘**Common roles**’ ره توخ کید.

بلدی نوشته کیدون کارای گذشته خو بلدی ‘**Add experience**’ کلیک کید. هر قدر کار و صنعت کاری زیاد که نوشته میتنین کنید – ای خوبه که صاحب کارا تمام تجربای کاری گذشته شمو ره مینگیرنه و چانس ازی که فرصت کاری زیاد بلدی شیم پیدا شونه، زیاد موشه.

شمو همچنین میتنین بوگین اگه شمو علاقمند به کار در یک صنعت کاری که در سابق کار نکرده اید، استید.

5. تنوع و شمولیت

ده باره خود خو و سابقه خو قد ازموزیادتر بوگین. ای موره کمک مونه تا مو بیشتر بوفامیم که کار برای ویکتوریا کی ره کومک مونه تاکه مو اطمینان پیدا کنیم که معلومات و خدمات لازم ره داده باشیم.

لازمی نیسته که شمو ای سوالا ره حتمن جواب بیدین. اگه جواب بیدین، تمام معلومات که شمو میدین **تشکی مومنه** و مو او را قد صاحب کار نموگی.

6. درخواست شیم رسید

هروقت که فارم ها را خانه پوری کیدید، یک میسیج میه که موگیه که درخواست شیم درمو رسیده.

هر وقت که حساب شیم برای استفاده آماده شد، مو بلدی شیم یک ایمیل ریی نیم. ازو باد شمو میتنید که **کارا ره توخ کیده بلدی شی درخواست بیدید**.

*اجازه ازی از طرف دولت ویکتوریا، 1 مرکز خزانه داری، میلبورن داده شده.*